Andrijus Danilko
Andrijus Michailovičius Danilko (ukr. Андрій Михайлович Данилко, gerai žinomas savo personažo vardu – Verka Serdiučka, ukr. Вєрка Сердючка; g. 1973 m. spalio 2 d. Poltavoje) – ukrainiečių Pop-Trash ir šokių muzikos atlikėjas, dainininkas. 2007 m. Eurovizijos dainų konkurso metu Helsinkyje Andrijus Danilko (Verka Serdiučka) atstovavo Ukrainai su daina „Dancing Lasha Tumbai“ ir užėmė antrąją vietą.